Duklando de Parmo

La duklando de Parmo estis historia lando ĉirkaŭ la urbo Parmo, situanta en la nord-okcidento de hodiaŭa Italio, kiu ekzistis de 1545 ĝis 1860. Ĝi estis kreita per apartigo el la duklando de Milano kaj donita kiel feŭdaĵo al Pier Luigi Farnese (1503-1547), nelegitima filo de papo Paŭlo la 3-a (1468-1549). Lia filo Ottavio Farnese (1524-1586) ankaŭ ricevis la urbon Piaĉenco (), kaj la lando nomiĝis ankaŭ "duklando de Parmo kaj Piaĉenco".

 Regantoj 
La duklandon regis la familio Farnese ĝis ilia formorto en 1731, post tio la Burbonoj de Hispanio sub Karlo la 3-a, kiu jam en 1735 devis fordoni ĝin al imperiestro Karlo la 6-a interŝanĝe kontraŭ la Reĝlando de la du Sicilioj. La Habsburgoj regis ĝin nur ĝis 1748, la etan duklandon ricevis la Burbono Filipo de Parmo, kiu per tio fariĝis la prapatro de la dinastia branĉo Burbonoj de Parmo.

Post la morto de duko Ferdinando, la duklando estis en 1802 okupita kaj en 1808 eĉ aneksita de Francio kaj transformita al mallongdaŭra franca departemento Taro. Post la falo de Napoleono, lia dua edzino Maria Luiza ricevis la restarigitan duklandon en 1814. Ŝi regis kiel dukino ĝis sia morto en 1847, post kiam la duklandon rericevis la Burbonoj de Parmo. En 1854 dukino Louise Marie fariĝis regentino. En 1859 ŝi devis forfuĝi kun siaj gefiloj. La postan jaron la duklando unuiĝis kun la reĝlando Sardio. Ŝiaj viraj posteuloj plu portis la pretendan titolon "duko de Parmo".

 1545-1731 Farnese

 1731-1735 Burbonoj de Hispanio
 1731–1735: Karlo la 1-a = la 3-a de Hispanio

 1735-1748 Habsburgoj
 1735–1740: Karlo la 2-a = la 6-a de la Sankta Romia Imperio
 1740–1748: Maria Tereza de Aŭstrio

 1748-1802 Burbonoj de Parmo
 1748–1765: Filipo (filo de Filipo la 5-a de Hispanio)
 1765–1802: Ferdinando

 1802/1808-1814 sub regado de Francio

 1814-1847 Habsburgoj
 1814–1847: Maria Luiza de Aŭstrio

 1847-1859 Burbonoj de Parmo
 1847–1849: Karlo la 2-a Ludoviko
 1849–1854: Karlo la 3-a
 1854–1860: Roberto la 1-a, sub regenteco de sia patrino, dukino Luiza Maria (Louise Marie Thérèse de Bourbon-Artois)

Kategorio:Parmo

Kategorio:Italaj duklandoj
Kategorio:Historio de Italio
*
Kategorio:Napoleonaj ŝtatoj
Kategorio:Eksaj landoj de Eŭropo
Kategorio:Teritorioj de la Sankta Romia Imperio
Kategorio:Administraj unuoj fonditaj en 1540-1549
Kategorio:Aperis en 1545
Kategorio:Administraj unuoj malfonditaj en 1859